CELEX: 62016CN0423
Language: mt
Date: 2016-08-01 00:00:00
Title: Kawża C-423/16 P: Appell ippreżentat fl-1 ta’ Awwissu 2016 minn HX mis-sentenza mogħtija mill-Qorti Ġenerali fit-2 ta’ Ġunju 2016 fil-Kawża T-723/14 – HX vs Il-Kunsill

26.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 350/18
            
         Appell ippreżentat fl-1 ta’ Awwissu 2016 minn HX mis-sentenza mogħtija mill-Qorti Ġenerali fit-2 ta’ Ġunju 2016 fil-Kawża T-723/14 – HX vs Il-Kunsill
   (Kawża C-423/16 P)
   (2016/C 350/23)
   Lingwa tal-kawża: il-Bulgaru
   
      Parties
   
   
      Appellani: HX (rappreżentant: S. Koev)
   
      Parti oħra fil-proċedura: Il-Kunsill tal-Unjoni Ewropea
   
      Talbiet
   
   
               —
            
            
               tiddikjara l-appell ineżami ammissibbli u fondat, u tikkonstata l-fondatezza tal-aggravji mressqa;
            
         
               —
            
            
               tiddikjara li l-att legali kkontestat jista’ jiġi annullat parzjalment;
            
         
               —
            
            
               tannulla l-parti tas-sentenza tal-Qorti Ġenerali tal-Unjoni Ewropea tat-2 ta’ Ġunju 2016 fil-Kawża T-723/14, HX vs Il-Kunsill tal-Unjoni Ewropea, li fiha ġiet miċħuda t-talba ta’ Hashem Akkad;
            
         
               —
            
            
               tannula d-Deċiżjoni (PESK) 2015/837, tat-28 ta’ Mejju 2015, li temenda d-Deċiżjoni 2013/255 (ĠU L 132, p. 82), li permezz tagħha l-Kunsill estenda l-validità tad-Deċiżjoni 2013/2055 sal-1 ta’ Ġunju 2016, sa fejn tikkonċerna lil Hashem Akkad;
            
         
               —
            
            
               tordna lill-Kunsill tal-Unjoni Ewropea jħallas l-ispejjeż, l-ispejjeż legali u t-tariffi etc kollha sostnuti mill-appellant inkonnessjoni mar-rappreżentazzjoni legali tiegħu.
            
         
      Aggravji u argumenti prinċipali
   
   
               1.
            
            
               Żball fl-applikazzjoni tal-liġi, li jirriżulta fi ksur tad-dritt tal-Unjoni: peress li d-deċiżjoni, li fir-rigward tagħha t-talba ġiet miċħuda, ma kinitx innotifikata personalment lill-appellant, minkejja li l-Kunsill kien jaf l-indirizz tiegħu, għandu jiġi aċċettat li l-adattament tat-talbiet inkonnessjoni ma’ dawn l-atti legali huwa ammissibbli u sar fit-terminu previst.
            
         
               2.
            
            
               Żball fl-applikazzjoni tal-liġi, li jirriżulta fi ksur tar-regoli proċedurali li jippreġudika l-interessi tal-appellant b’dawn il-modi:
               
                           —
                        
                        
                           L-assenza ta’ talba bil-miktub separata ma tiksirx id-drittijiet tal-parti opposta u lanqas ma tagħmel il-ħidma tal-Qorti Ġenerali iktar diffiċli.
                        
                     
                           —
                        
                        
                           Il-Qorti Ġenerali naqset milli tieħu inkunsiderazzjoni l-lingwa tal-kawża, peress li l-verżjoni bil-lingwa Bulgara tar-Regoli tal-Proċedura ma teħtieġx neċessarjament dokument separat.
                        
                     
                           —
                        
                        
                           Ksur tal-prinċipju ta’ kontradittorju stabbilit fl-Artikolu 64 tar-Regoli tal-Proċedura, peress li l-Qorti Ġenerali ma tatx lill-appellant l-opportunità li jieħu konoxxenza tad-deċiżjoni tal-Kunsill stess jew tal-verżjonijiet lingwistiċi l-oħra tar-Regoli tal-Proċedura, b’tali mod li jkun f’pożizzjoni li jipprepara t-talba tieħu konformement mal-għarfien lingwistiku u mal-aspettattivi tal-Qorti Ġenerali.
                        
                     
                           —
                        
                        
                           Il-Qorti Ġenerali naqset milli twettaq l-obbligi tagħha taħt l-Artikolu 86(4) tar-Regoli tal-Proċedura, li jeħtieġu li tingħata l-possibbiltà, u fejn ikun meħtieġ terminu addizzjonali, li tiġi ppreżentata kopja tad-Deċiżjoni tal-Kunsill (PESK) 2015/837, tat-28 ta’ Mejju 2015, li tiġġustifika l-adattament tat-talbiet.
                        
                     
                           —
                        
                        
                           Il-Qorti Ġenerali kisret l-Artikolu 87(2) tar-Regoli tal-Proċedura billi naqset milli teżamina kompletament iċ-ċirksutanzi tal-każ fir-rapport preliminari tagħha.